Dragutin Cvijak
<s>Dragutin Cvijak (rođen: Dragutin Zwieback) (Osijek, 27. 3. 1884 - Koncentracijski logor Jasenovac, 18. 11. 1941), jugoslavenski pravnik, član masonske židovske lože u Zagrebu i prvi predsjednik Židovskog gombalačkog i športskog društva Makabi.</s><s>Ubijen je za vrijeme Holokausta.</s>

<s>Biografija 
Dr. Dragutin Cvijak je rođen 27. 3. 1884 godine u židovskoj porodici Vatroslava i Malvine Zwieback iz Osijeka za vrijeme Austro-Ugarske monarhije.</s><s>Dragutinov otac se u Osijek doselio iz sela Haršanj u Ugarskoj 1891 godine, a majka mu je podrijetlom bila iz Pešte.</s><s>Vatroslav Zwieback je u Osijeku držao "prvoklasni" dućan odjeće, obuće i šešira.</s><s>Porodica Zwieback je živjela u samom centru grada, na trgu Khuen-Hedervarija.</s><s>Dragutin je u rodnom gradu, 1891, pohađao Kraljevsku veliku gimnaziju (Königliches Obergymnasium).</s><s>1902 upisao je Fakultet prava Univerziteta u Beču.</s><s>Povratkom u Trojednu Kraljevinu Hrvatsku, Slavoniju i Dalmaciju, Dragutin je 1905 upisao Pravni fakultet Sveučilišta u Zagrebu gdje je i diplomirao iste godine.</s><s>1907 dodijeljena mu je titula Doktora prava Pravnog fakulteta Sveučilišta u Zagrebu.</s><s>1912 oženio je Margaretu Šon, kćer Ivana i Kamile (Polak) Šon.</s><s>10. 5. 1918, iz tog braka, rodio mu se sin Gustav.</s><s>4. 5. 1919 Dragutin je bio jedan od osnivača i predsjednik organizacionog komiteta tj. prvi predsjednik Židovskog gombalačkog i športskog društva Makabi u Zagrebu.</s><s>Za života je bio aktivni član Bogoštovne izraelske općine Zagreb, ravnatelj uprave Društva čovječnosti, član masonske židovske lože u Zagrebu i ugledni zagrebački pravnik.</s><s>8. 5. 1939, zbog povećanog antisemitizma na teritoriju Kraljevine Jugoslavije uzrokovanog nacističkom propagandom, Dragutin je promijenio porodično prezime Zwieback u Cvijak.</s><s>Unatoč tome, Dragutin je za vrijeme za vrijeme Drugog svjetskog rata tj. Nezavisne Države Hrvatske (NDH) bio uhapšen od strane ustaša i deportiran u koncentracijski logor Jasenovac gdje je i ubijen 18. 11. 1941 godine.</s><s>Holokaust su preživjeli Dragutinova supruga i sin skrivajući se pred ustašama u Dalmaciji i Italiji.</s>

<s>Reference</s>

<s>Literatura</s>

<s>Biografije, Zagreb
Jugoslavenski Jevreji
Austrougarski Jevreji
Diplomanti Pravnog fakulteta Sveučilišta u Zagrebu
Jugoslavenski advokati
Umrli u Koncentracijskom logoru Jasenovac
Authority control</s>

